ai4bharat/Pralekha huggingface dataset:
প্রধানমন্ত্রীরদপ্তর
২০২৩ সালের বিশ্ব তিরন্দাজি যুব চ্যাম্পিয়নশিপে ১১টি পদক জয় করায় দেশের তরুণ ও শিক্ষার্থী তিরন্দাজদের প্রধানমন্ত্রীর অভিনন্দন
নতুন দিল্লি, ১০ই জুলাই, ২০২৩
(প্রধানমন্ত্রী শ্রী নরেন্দ্র মোদী ২০২৩-এর বিশ্ব তিরন্দাজি যুব চ্যাম্পিয়নশিপে ১১টি পদক জয় করায় দেশের তরুণ ও শিক্ষার্থী তিরন্দাজদের অভিনন্দন জানিয়েছেন।
কেন্দ্রীয় ক্রীড়া ও যুব বিষয়ক মন্ত্রী শ্রী অনুরাগ সিং ঠাকুরের এক ট্যুইটবার্তার প্রত্যুত্তরে প্রধানমন্ত্রী বলেছেন :
“২০২৩ সালের বিশ্ব তিরন্দাজি যুব চ্যাম্পিয়নশিপে আমাদের তিরন্দাজদের ভালো খেলায় আমরা গর্বিত। তাদের উদ্যম থেকে এটি স্পষ্ট যে ভারতের তিরন্দাজিতে যথেষ্ট ভালো ভবিষৎ রয়েছে। আগামীদিনের তিরন্দাজদের এই ফলাফল অনুপ্রাণিত করবে।”
CG /CB/AG ….Release ID  ….. 11th July, 2023 …..W….
স্বাস্থ্যওপরিবারকল্যাণমন্ত্রক
দৈনিক সুস্থতার নিরিখে ভারতে একদিনে করোনায় সর্বোচ্চ ৫৬,৩৮৩ জন আরোগ্য লাভ করেছেন
নয়াদিল্লী, ১৩ আগস্ট, ২০২০
দৈনিক সুস্থতার নিরিখে ভারতে একদিনে করোনা থেকে আরোগ্য লাভ করেছেন ৫৬,৩৮৩ জন। দেশে এই নিয়ে আজ পর্যন্ত করোনা থেকে সুস্থ হয়ে উঠেছেন ১৬ লক্ষ ৯৫ হাজার ৯৮২ জন।
কেন্দ্রীয় সরকার এবং রাজ্য ও কেন্দ্রশাসিত অঞ্চলগুলির যৌথ উদ্যোগ এবং সামনের সারির কয়েক লক্ষ করোনা যোদ্ধাদের সহযোগিতায় ‘পরীক্ষা অনুসন্ধান এবং চিকিৎসা’ এই তিন বিষয়ের ওপর কার্যকারী নজরদারি পরিকল্পনা গ্রহণ, হাসপাতাল পরিকাঠামো উন্নয়ন, পরীক্ষার সুযোগ-সুবিধা বৃদ্ধি, গৃহ নিভৃতবাসে নজরদারি এবং কোভিড-১৯ রোগীর চিকিৎসার বিষয়ে কেন্দ্রের পরামর্শ অনুযায়ী সুনির্দিষ্ট চিকিৎসার নিয়ম কার্যকর করার ফলে দেশে করোনায় সুস্থতার হার উল্লেখযোগ্যভাবে বৃদ্ধি পেয়েছে। আজ পর্যন্ত করোনায় দেশে সুস্থতার হার ৭০.৭৭ শতাংশ। অন্যদিকে করোনায় মৃত্যুর হার ক্রমশই কমে দাঁড়িয়েছে ১.৯৬ শতাংশে।
এদিকে দেশে করোনায় উল্লেখযোগ্যভাবে সুস্থতার হার বৃদ্ধি পাওয়ায় ফলে দেশে প্রকৃত সংক্রমিত করোনা রোগীর সংখ্যা কমে হয়েছে ২৭.২৭ শতাংশ। বর্তমানে প্রকৃত করোনা আক্রান্ত রোগীর সংখ্যা দাঁড়িয়েছে ৬ লক্ষ ৫৩ হাজার ৬২২।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/SS/NS
উপ-রাষ্ট্রপতিরসচিবালয়
উপরাষ্ট্রপতি ক্যান্সার মোকাবিলায় সচেতনতা, নিয়মিত স্বাস্হ্য পরীক্ষা করার ওপর জোর দিয়েছে
নয়াদিল্লি, ২৪ আগস্ট, ২০১৮
ভারতের উপরাষ্ট্রপতি শ্রী এম ভেঙ্কাইয়া নাইডু দেশে ক্রমবর্ধমান ক্যান্সার রোগের প্রাদুর্ভাব নিয়ে উদ্বেগ প্রকাশ করেছেন। তিনি আজ অন্ধ্রপ্রদেশের বিশাখাপত্তনমে ভাবা অ্যাটমিক রিসার্চ সেন্টার এবং হোমি ভাবা ক্যান্সার হসপিটাল অ্যান্ড রিসার্চে বিজ্ঞানী, কর্মী এবং শিক্ষকদের সঙ্গে কথা প্রসঙ্গে বলেন, দেশে আরো বেশি সুলভ ক্যান্সার চিকিৎসার কেন্দ্র গড়ে তোলা প্রয়োজন। ভারতে ক্যান্সার রোগের কারণ হিসাবে তিনি ক্রমবর্ধমান তামাক সেবনের প্রবণতাকে দায়ি করেন। সারা বিশ্বের ঘাড় ও গলার ক্যান্সার রোগীর প্রায় ৬০ শতাংশই ভারতের এবং ২০৩০ সালের এই সংখ্যা প্রায় দ্বিগুন হতে পারে বলে শ্রী নাইডু আশঙ্কা ব্যাক্ত করেন। এই প্রবণতা প্রতিরোধে সুনির্দিষ্ট পদক্ষেপ নেওয়ার ওপর তিনি জোর দেন। উপরাষ্ট্রপতি দেশের গ্রাম এবং শহরাঞ্চলে মানুষের মধ্যে ক্যান্সার পরীক্ষা ও চিহ্নিতকরণের জন্য ভ্রাম্যমান স্ক্রিনিং ভ্যানের প্রস্তাব দেন। ক্যান্সার চিকিৎসার ব্যায়বহুলতা নিয়ে উদ্বেগ প্রকাশ করে তিনি বলেন, এই চিকিৎসার ব্যয় কমানো দরকার। উপরাষ্ট্রপতি বলেন, ভাবা অ্যাটমিক রিসার্চ সেন্টারের মতো প্রতিষ্ঠান ক্যান্সার চিকিৎসার জন্য স্বল্পমূল্যের প্রযুক্তি এবং সরঞ্জাম উদ্ভাবনের ক্ষেত্রে গুরুত্বপূর্ণ ভূমিকা নিতে পারে।
নিউক্লিয়ার মেডিসিন বা পারমানবিক চিকিৎসা ব্যবস্হার জন্য ভারতে কৃত্রিমভাবে তৈরি রেডিও আইসোটোপ ব্যবহারের প্রসঙ্গ উত্থাপন করে উপরাষ্ট্রপতি বলেন, আমাদের দেশে ১২০টি নিউক্লিয়ার মেডিসিন সেন্টার এবং ৪০০টির ওপর রেডিও ইমিউনো ল্যাবে ১০ লক্ষের বেশি ক্যান্সার রোগের চিকিৎসার জন্য রেডিও আইসোটোপ উৎপাদন করা হয়। ২০১৬-১৭ থেকে ভাবা পরমানু গবেষণা কেন্দ্রের ধ্রুব নামে পরমানু চুল্লি থেকে চিকিৎসার জন্য আইসোটোপ উৎপাদন বৃদ্ধি পেয়েছে বলে তিনি জানান। এছাড়াও এই গবেষণা কেন্দ্রের উদ্যোগে বর্জ্য পারমানবিক তরল পদার্থ থেকে রক্ত শুদ্ধিকরণের কাজে প্রয়োজনীয় কেসিয়াম আইসোটোপ নিষ্কাশন করা হয়েছে। সারা বিশ্বের মধ্যে ভারতেই প্রথম এই ধরণের কাজ হয়েছে এবং এই প্রযুক্তি বাণিজ্যিকভাবে ব্যবহারের ব্যবস্হা হয়েছে।
উপরাষ্ট্রপতি বলেন, হোমি ভাবা ক্যান্সার হাসপাতাল এবং গবেষণাকেন্দ্র ন্যাশনাল ক্যান্সার গ্রিডের মাধ্যমে কলকাতা সহ সারা দেশের অনেকগুলি স্হানে সুলভে ক্যান্সার চিকিৎসার ব্যবস্হা করতে উদ্যোগ গ্রহণ করেছে।
CG/PB/NS/…
(Visitor Counter : 115
যুবওক্রীড়াবিষয়কমন্ত্রক
মিশন অলিম্পিক সেল এশিয়ান গেমসের প্রস্তুতির ক্ষেত্রে বিদেশী প্রশিক্ষণের জন্য সেইলার'দের প্রস্তাব অনুমোদন করেছে
নতুন দিল্লি, ১৪ ডিসেম্বর, ২০২১
মূল বিষয় সমূহ-চার অলিম্পিয়ান সেইলারের জন্য বরাদ্দ অর্থের পরিমাণ ২.৭৫ কোটি টাকারও বেশিসেইলের সদস্যরা নভেম্বরে আয়ারল্যান্ড, স্কটল্যান্ড এবং ওয়েলসে টুর্নামেন্টে অংশগ্রহণকারী ব্যাডমিন্টন খেলোয়াড় দের উন্নয়নের ক্ষেত্রে সমর্থনের জন্য প্রস্তাব অনুমোদন করেছে
যুব ও ক্রীড়া বিষয়ক মন্ত্রকের পক্ষ থেকে পুনর্গঠিত অলিম্পিক সেল আজ চারজন সেইলার'য়ের প্রস্তাব অনুমোদন করেছে যাতে তারা পরের বছর চীনের হ্যাঙঝোতে অনুষ্ঠিত এশিয়ান গেমসের অংশ নিয়ে সফলতা অর্জনের জন্য বিদেশি প্রশিক্ষণের সাহায্য নিতে পারে। এই চার অলিম্পিয়ান যে প্রস্তাব দিয়েছে তা ২.৭৫ কোটি টাকারও বেশি।
৪৯-এর সেইলার বরুণ ঠক্কর এবং কেসি গণপতির জন্য ১.৩৪ কোটি টাকা, লেজার রেডিয়াল বিশেষজ্ঞ নেত্রা কুমারনের জন্য ৯০.৫৮ লক্ষ টাকা এবং লেজার স্ট্যান্ডার্ড এসিই বিষ্ণু সারাভানাননের জন্য ৫১.০৮ লক্ষ টাকা। এই তহবিল থাকা খাওয়া এবং কোচের জন্য তাঁরা ব্যবহার করবেন।
অলিম্পিক সেলের পক্ষ থেকে আরও কয়েকটি প্রস্তাবের ওপর অনুমোদন দেয়া হয়েছে। এর মধ্যে রয়েছে অলিম্পিক গেমসের জ্যাভলিন থ্রো-তে স্বর্ণপদক জয়ী নীরদ চোপড়ার অফ সিজন প্রশিক্ষণে প্রস্তাব সহ আরো কয়েকটি প্রস্তাব।
এছাড়াও অভিনব সাথে কে ভারতীয় পুরুষ হকি দলের ফিজিও থেরাপিস্ট হিসাবে বিবেচিত করা হয়েছে। খেলোয়াড় অদিতি ভাট-এর জন্য ৪.৯০ লক্ষ এবং লক্ষ্য সেনের জন্য ৩ লক্ষ টাকা মঞ্জুর করার প্রস্তাব দেওয়া হয়েছে।
CG/ SB
(Visitor Counter : 137
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী আবাস যোজনা - এর মাধ্যমে ৩.৬১ লক্ষ গৃহনির্মাণের পরিকল্পনায় অনুমোদন
নতুন দিল্লি, ০৯ জুন, ২০২১
কেন্দ্রীয় সরকার ৭০৮ টি প্রস্তাবের অনুমোদন দেওয়ায় প্রধানমন্ত্রী আবাস যোজনায় শহরাঞ্চলের জন্য ৩.৬১ লক্ষ গৃহনির্মাণের পরিকল্পনা নেওয়া হয়েছে। গত ৮ জুন এই অনুমোদন পাওয়া গেছে। এদিন দিল্লিতে প্রধানমন্ত্রী আবাস যোজনা -এর অধীন কেন্দ্রীয় অনুমোদন এবং তদারকি কমিটি, সিএসএমসি-র বৈঠক অনুষ্ঠিত হয়। ওই বৈঠকে ১৩ টি রাজ্য ও কেন্দ্রশাসিত অঞ্চল থেকে প্রতিনিধিরা অংশ নেন।
এদিনের বৈঠকে মন্ত্রকের সচিব শ্রী দুর্গা শংকর মিশ্র প্রধানমন্ত্রী আবাস যোজনা -২০২১- একশ দিনের চ্যালেঞ্জ, পুরস্কার চালুর কথা ঘোষণা করেন। এই প্রকল্পে সেরা কাজের স্বীকৃতি স্বরূপ রাজ্য, কেন্দ্রশাসিত অঞ্চল এবং পৌরসভা গুলিকে মূল্যায়নের ভিত্তিতে পুরস্কৃত করা হবে।
করোনা জনিত অতিমারির দ্বিতীয় ঢেউয়ের পর সিএসএমসি'র এটাই ছিল প্রথম বৈঠক।
বর্তমানে এই প্রকল্পে ১১২.৪ লক্ষ গৃহ নির্মাণের অনুমোদন দেওয়া হয়েছে। যার মধ্যে ৮২.৫ লক্ষ গৃহের কাজ চলছে এবং ৪৮.৩১ লক্ষ গৃহ নির্মাণের কাজ শেষ হয়েছে। এই প্রকল্প খাতে বরাদ্দ অর্থের পরিমাণ ৭.৩৫ লক্ষ কোটি টাকা।
CG/SB
(Visitor Counter : 230
কর্পোরেটবিষয়সংক্রান্তমন্ত্রক
কর্পোরেট বিষয়ক মন্ত্রকের কাজের বার্ষিক পর্যালোচনা : ২০১৮
নয়াদিল্লি, ২১ ডিসেম্বর, ২০১৮
২০১৮ সালে কেন্দ্রীয় সরকারের কর্পোরেট বিষয়ক মন্ত্রক ‘সহজে ব্যবসার সুবিধা’ বৃদ্ধির লক্ষ্যে, কর্পোরেট কাঠামো এবং আইনমান্যতার ক্ষেত্রে আরও বেশি স্বচ্ছতা আনতে এবং ২০১৩-র কোম্পানি আইনকে সময়োপযোগী করে কর্মদক্ষতা বৃদ্ধির লক্ষ্যে বেশ কয়েকটি উল্লেখযোগ্য পদক্ষেপ ও সিদ্ধান্ত গ্রহণ করেছে। এগুলি হ’ল – কোম্পানি  আইন, ২০১৭-কে কার্যকর করা, এর ৯৩টি ধারার মধ্যে ৯২টিকেই কার্য পরিণত করা হয়েছে এবং প্রয়োজনীয় নিয়ম-কানুনও তৈরি করা হয়েছে। অন্যদিকে, এ বছরের আরও গুরুত্বপূর্ণ উদ্যোগগুলির মধ্যে রয়েছে - ন্যাশনাল ফাইনান্সিয়াল রিপোর্টিং অথরিটি  স্থাপন, দেউলিয়া বিধি সংশোধন, সমস্ত কোম্পানির অধিকর্তাদের জন্য ই-কেওয়াইসি চালু প্রভৃতি।
২০১৮-র অক্টোবর মাসে বিশ্ব ব্যাঙ্কের ‘ডুয়িং বিজনেস’ সংক্রান্ত যে রিপোর্ট প্রকাশিত হয়েছে, তাতে দেখা যাচ্ছে, ২০১৭ সালের তুলনায় ভারত ২৩ ধাপ উঠে এসে ৭৭তম স্থানে পৌঁছেছে। ব্যবস্থা করার জন্য অন্তত ১০টি প্রয়োজনীয় শর্ত পূরণ করেই এই উন্নতি হয়েছে বলে মনে করা হচ্ছে।
দেশের অডিট ফার্ম এবং অডিটরদের গাফিলতিতে যাতে কর্পোরেট ও ব্যাঙ্কিং ক্ষেত্রে সম্প্রতিকালের মতো কেলেঙ্কারির সম্ভাবনা প্রতিরোধে স্বাধীন নিয়ন্ত্রণকারী সংস্থা হিসাবে ন্যাশনাল ফাইনান্সিয়াল রিপোর্টিং অথরিটি  প্রতিষ্ঠা এ বছরের এক গুরুত্বপূর্ণ পদক্ষেপ বলে মনে করা হচ্ছে।
দেশের কিছু কিছু কর্পোরেট সংস্থার দেউলিয়া সংক্রান্ত সমস্যাগুলির দ্রুত সমাধানের লক্ষ্যে কর্পোরেট বিষয় সংক্রান্ত মন্ত্রক জাতীয় কোম্পানি আইন ন্যায়পীঠ – এর অধীনে ৮টি বিশেষ আদালত স্থাপনের প্রস্তাব দিয়েছে। কলকাতা, মুম্বাই, দিল্লি এবং চেন্নাইয়ে এই আদালতগুলি স্থাপন করা হবে। এর ফলে, একদিকে যেমন বৃহৎ কর্পোরেট সংস্থার দেউলিয়া সংক্রান্ত সমস্যাগুলির দ্রুত নিরসন হবে, অন্যদিকে, বিভিন্ন ব্যাঙ্কের অনুৎপাদক সম্পদের সমস্যারও সমাধান করা যাবে।
এ বছরের এপ্রিল মাস থেকে আন্তর্জাতিক আর্থিক রিপোর্টিং মানক – এর সঙ্গে সামঞ্জস্য রেখে ইন্ডিয়ান অ্যাকাউন্টিং স্ট্যান্ডার্ড বা ভারতীয় হিসাব সংক্রান্ত মানক চালু করা হয়েছে। এর ফলে, বিভিন্ন ধরণের পণ্য ও পরিষেবা ক্রয় ও হস্তান্তরের ক্ষেত্রে গ্রাহকদের এবং প্রযুক্তি, রিয়েল এস্টেট এবং টেলিকম ক্ষেত্রের সঙ্গে যুক্ত বিভিন্ন কোম্পানির কাজের সুবিধা হবে। সরকারের ‘ডিজিটাল ভারত’ কর্মসূচির সঙ্গে সঙ্গতি রেখে কর্পোরেট ক্ষেত্রে আরও বেশি স্বচ্ছতা আনয়নের লক্ষ্যে অনথিভুক্ত পাবলিক কোম্পানিগুলির সঙ্গে নথিভুক্ত কোম্পানিগুলিরও সিকিউরিটি সহ বিভিন্ন ধরণের নথিপত্রের ‘ডিমেটিরিয়ালাইজেশন’ – এর উদ্যোগ নেওয়া হয়েছে।
এ বছরই লগ্নিকারীদের শিক্ষা ও সুরক্ষা সংক্রান্ত তহবিল  – এর একটি নতুন লোগো প্রকাশ করে এই সংস্থার কাজকে এগিয়ে নিয়ে যাওয়ার সিদ্ধান্ত নেওয়া হয়েছে। এই সংস্থার কাজকে আরও বেশি অর্থবহ করে তুলতে একটি নতুন পোর্টাল www.iepfportal.in চালু করা হয়েছে। কর্পোরেট ক্ষেত্রে প্রতিযোগিতার বাতাবরণকে উৎসাহিত করতে এবং ভারতে শিল্প ক্ষেত্রে প্রতিযোগিতামূলক সংস্কৃতিকে এগিয়ে নিয়ে যেতে ভারতের প্রতিযোগিতা কমিশন এ বছরের মার্চ মাসে নতুন দিল্লিতে আন্তর্জাতিক প্রতিযোগিতা নেটওয়ার্কের এক সম্মেলনের আয়োজন করে। ৭০টি দেশের ৫০০-র কাছাকাছি প্রতিনিধি বিভিন্ন দেশে কর্পোরেট ও শিল্প ক্ষেত্রে প্রতিযোগিতার পরিবেশ বজায় রাখতে আইনগত ও অর্থনৈতিক সহ বিভিন্ন বিষয় নিয়ে আলোচনা করেন। এছাড়া, প্রতিযোগিতা কমিশনের পক্ষ থেকে আমাদের দেশে জাতীয় স্তরে বিষয়টি সম্বন্ধে সচেতনতা গড়ে তুলতে প্রতিযোগিতা সংক্রান্ত আইনগুলির বিষয়ে সম্মেলন ও রোড শো-র আয়োজন করা হয়।
CG/PB/SB
(Visitor Counter : 133
বিজ্ঞানওপ্রযুক্তিমন্ত্রক
অপারেশন না করে কম খরচে চোখের ছানি আটকাতে একটি প্রক্রিয়া উদ্ভাবন করলেন আইএনএসটির বিজ্ঞানীরা
নতুন দিল্লি, ২ অগষ্ট, ২০২০
চোখের ছানি থেকে কম দেখতে পাওয়া এমনকি অনেক সময় অন্ধত্বও হয়। আমাদের চোখের ক্রিস্টালাইন প্রোটিন চোখের মধ্যে থাকা লেন্সকে ক্ষতি করে। এই প্রোটিনটি চোখের সামনে একটি ধূসর বা নীলচে সাদা আস্তরণ তৈরি করে। তার ফলে চোখের স্বচ্ছতা নষ্ট হয় এবং দেখতে সমস্যা হয়। এই ক্রিস্টেলাইন প্রোটিনকে যদি আটকানো যায়, তা হলে এই সমস্যা থেকে নিষ্কৃতি পাওয়া যায়।
ইনস্টিটিউট অফ ন্যানো সায়েন্স এন্ড টেকনোলজির  একদল বিজ্ঞানী অ্যাসপিরিন থেকে একটি ন্যানো রড তৈরি করেছেন। ব্যাথা, জ্বর বা জ্বালা কমানোর ওষুধ অ্যাসপিরিনের মধ্যে স্টেরয়েড জাতীয় কোনো উপাদান নেই। বিজ্ঞানীরা দেখেছেন এখান থেকে ন্যানো পদ্ধতিতে তৈরি করা এই রডটি চোখের ছানি পড়া আটকানোর ক্ষেত্রে গুরুত্বপূর্ণ ভূমিকা পালন করেছে। এই ন্যানো রড চোখে ক্রিস্টেলাইন প্রোটিনের তৈরি হওয়াকে প্রতিহত করতে পেরেছে। তার ফলে বয়স বাড়লে বা অন্যান্য নানা সমস্যাতেও ন্যানো রডের সাহায্যে চোখের ছানি পড়ার সমস্যাকে দূর করা যাচ্ছে। এক্ষেত্রে কোনো অস্ত্রোপচারের প্রয়োজন হচ্ছে না। শুধুমাত্র চোখে অ্যাসপিরিন থেকে পাওয়া ন্যানো রডের ড্রপ দিয়ে এই সমস্যা থেকে নিষ্কৃতি পাওয়া যাচ্ছে। কম পয়সায় চোখের এই সমস্যা রোধ করায় বিকাশশীল দেশগুলির নাগরিকরা এর ফলে উপকৃত হবেন।
(CG/CB/SFS
প্রধানমন্ত্রীরদপ্তর
অত্যাধুনিক প্রযুক্তি গ্রহণের ক্ষেত্রে ভারতীয়দের আগ্রহ তুলনাহীন : প্রধানমন্ত্রী
নতুন দিল্লি, ১০ জুন, ২০২৩
প্রধানমন্ত্রী শ্রী নরেন্দ্র মোদী ভারতীয় নাগরিকদের উদ্ভাবনী ক্ষমতা এবং পরিবেশের সঙ্গে নিজেদের খাপ খাইয়ে নেওয়ার দুর্দান্ত ক্ষমতার ভূয়সী প্রশংসা করে আগামীদিনে এই গতি অব্যাহত রাখতে সরকারের প্রতিশ্রুতি পুনর্ব্যক্ত করেছেন।
ডিজিটাল পেমেন্টের ক্ষেত্রে দেশে যে অগ্রগতি হয়েছে, তার প্রশংসা করে এক নাগরিক একটি ট্যুইট করেন। তার জবাবে প্রধানমন্ত্রী ট্যুইট বার্তায় বলেছেন :
“নতুন প্রযুক্তি গ্রহণের ক্ষেত্রে ভারতের নাগরিকরা অবিসংবাদিত চ্যাম্পিয়ন! তাঁরা উদ্ভাবনী ক্ষমতা এবং নতুন পরিবেশের সঙ্গে খাপ খাইয়ে নেওয়ার দুর্দান্ত স্বাক্ষর রেখেছেন। দেশ জুড়ে এই পরিবর্তন স্পষ্ট দেখা যাচ্ছে এবং আমরা আগামী দিনেও এই গতি অব্যাহত রাখবো।”
CG/SD/SKD
(Visitor Counter : 60
উপ-রাষ্ট্রপতিরসচিবালয়
উপরাষ্ট্রপতি দেশবাসীকে হোলির শুভেচ্ছা জানিয়েছেন
নতুন দিল্লি, ২৯ মার্চ, ২০২১
উপরাষ্ট্রপতি ভেঙ্কাইয়া নাইডু হোলি উপলক্ষে দেশবাসীকে শুভেচ্ছা জানিয়েছেন।
এক বার্তায় উপরাষ্ট্রপতি বলেছেন, 'রঙের উৎসব হোলি উপলক্ষে দেশবাসীকে আমার উষ্ণ অভিনন্দন ও শুভেচ্ছা জানাই।
দেশজুড়ে ব্যাপক উৎসাহ ও উদ্দীপনার মধ্যে দিয়ে রঙিন এই সব উদযাপন করা হচ্ছে। হোলি উৎসবের আনন্দ দেশের প্রতিটি নাগরিকের কাছে বিশেষ উৎসাহের সৃষ্টি করেছে। প্রাণবন্ত এই উৎসব আমাদের সংস্কৃতি এবং সভ্যতার বিকাশ ঘটাতে সাহায্য করে। দেশে এই ধরনের উৎসব পরিবার এবং বন্ধুবান্ধবদের সঙ্গে সম্মিলিতভাবে আনন্দ করার একটা অনুষ্ঠান।কোভিড স্বাস্থ্যবিধি মেনে উৎসবটি পালন করতে আমি সকলের কাছে আবেদন জানাচ্ছি।
কৃষিমন্ত্রক
কেন্দ্রীয় মন্ত্রিসভার অর্থনৈতিক বিষয়ক কমিটি খরিফ শস্যের ২০২২-২৩ বিপণন বর্ষে ন্যূনতম সহায়ক মূল্য অনুমোদন করেছে
নয়াদিল্লী, ৮ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটি খরিফ শস্যের ২০২২-২৩ বিপণন বর্ষে ন্যূনতম সহায়ক মূল্য অনুমোদন করেছে । কেন্দ্র এই সময়কালে উৎপাদনকারীরা যাতে তাঁদের ফসলের যথাযথ মূল্য পান এবং বিভিন্ন ধরণের শস্য উৎপাদনে আগ্রহী হন সেই দিকটি বিবেচনা করে খরিফ শস্যের ন্যূনতম সহায়ক মূল্য বৃদ্ধি করেছে। সাধারণ ধানের জন্য উৎপাদনে ব্যয় হয়েছে কুইন্টাল প্রতি ১ হাজার ৩৬০ টাকা। এই হিসেবে ২০২২-২৩ বিপণন মরশুমে সাধারণ ধানের ন্যূনতম সহায়ক মূল্য নির্ধারিত হয়েছে কুইন্টাল প্রতি ২০৪০ টাকা। এ গ্রেডের ধানের ন্যূনতম সহায়ক মূল্য কুইন্টাল প্রতি ২০৬০ টাকা। সঙ্কর প্রজাতির জোয়ারের ক্ষেত্রে ন্যূনতম সহায়ক মূল্য ধার্য হয়েছে ২০৯৭০ টাকা। কুইন্টাল প্রতি মালডান্ডি জোয়ারের ক্ষেত্রে ২০৯৯০ টাকা, বাজরার ২০৩৫০ টাকা, রাগি ৩৫৭৮ টাকা, ভুট্টা ১৯৬২ টাকা, অড়হরের ডাল ৬৬০০ টাকা, মুগ ৭৭৫৫ টাকা, বিউলির ডাল ৬৬০০ টাকা, চিনাবাদাম ৫৮৫০ টাকা, সূর্যমুখীর বীজ ৬৪০০ টাকা, হলুদ সোয়াবিন ৪৩০০ টাকা, তিল ৭৮৩০ টাকা, নাইজার বীজ ৭২৮৭ টাকা, মাঝারি আঁশযুক্ত তুলো ৬০৮০ টাকা এবং লম্বা আঁশযুক্ত তুলো ৬০৮০ টাকা ন্যূনতম সহায়ক মূল্য নির্ধারিত হয়েছে।
২০১৮-১৯ অর্থবর্ষের বাজেট পেশের সময় সরকার ঘোষণা করে ফসল উৎপাদনের মোট ব্যয়ের ৫০ শতাংশ বেশি হারে ন্যূনতম সহায়ক মূল্য নির্ধারণ করা হবে। সেই অনুযায়ী ২০২২-২৩ কৃষি বিপণন মরশুমে খরিফ শস্যের ন্যূনতম সহায়ক মূল্য নির্ধারণ করা হল। বাজরা, অড়হর, বিউলির ডাল, সূর্যমুখীর বীজ, সোয়াবিন এবং চিনাবাদামের ক্ষেত্রে ন্যূনতম সহায়ক মূল্য কৃষি কাজে ব্যয়ের থেকে যথাক্রমে ৮৫%, ৬০%, ৫৯%, ৫৬%, ৫৩% এবং ৫১% বেশি ধার্য হয়েছে।
বিগত কয়েক বছর ধরে ন্যূনতম সহায়ক মূল্যের পরিমাণ ক্রমশ বৃ্দ্ধি করা হচ্ছে। বাজারের চাহিদা অনুযায়ী শস্য সরবরাহ নিশ্চিত করতে প্রযুক্তি ব্যবহার করে কৃষিকাজে উৎসাহিত করা হচ্ছে। ২০২১-২২ সময়কালের তৃতীয় মূল্যায়ণ অনুযায়ী দেশে শস্য উৎপাদন হয়েছে ৩১ কোটি ৪৫ লক্ষ ১০ হাজার টন। ২০২১-২২ সময়কালের তুলনায় যা ৩৭ লক্ষ ৭০ হাজার টন বেশি। ২০২১-২২ সময়কালে আগের ৫টি অর্থবর্ষের সময়কালের গড় হিসেবে ২ কোটি ৩৮ লক্ষ টন শস্য বেশি উৎপাদিত হয়েছে।
CG/CB/NS
(Visitor Counter : 148
প্রতিরক্ষামন্ত্রক
প্রতিরক্ষা সহযোগিতা বাড়ানোর উপায় নিয়ে প্রতিরক্ষা সচিব এবং ইউএই-এর প্রতিরক্ষা মন্ত্রকের চিফ অফ ফোর্স ডেভেলপমেন্ট অথরিটির আলোচনা
নয়াদিল্লী, ২৫ মে, ২০২২
সংযুক্ত আরব আমিরশাহীর প্রতিরক্ষা মন্ত্রকের ফোর্স ডেভেলপমেন্ট অথরিটির প্রধান মেজর জেনারেল স্টাফ হাসান মহম্মদ সুলতাল বানি হাম্মাদ আজ নতুন দিল্লীতে প্রতিরক্ষা সচিব ডঃ অজয় কুমারের সঙ্গে সাক্ষাৎ করেছেন। তাঁরা দুই দেশের মধ্যে প্রতিরক্ষা সহযোগিতা বাড়ানোর বিষয় নিয়ে আলোচনা করেন। গতকাল আয়োজিত ভারত-ইউএই যৌথ প্রতিরক্ষা সহযোগিতা কমিটি -র ১১-তম বৈঠকের বিষয়ে সচিবকে অবহিত করেন জেনারেল।
জেডিসিসি বৈঠকে পৌরোহিত্য করেছেন সশস্ত্র বাহিনীর যুগ্ম সচিব শ্রী দীনেশ কুমার এবং ইউএই-র প্রতিরক্ষা মন্ত্রকের ফোর্স ডেভেলপমেন্ট অথরিটির প্রধান। বৈঠকে উভয় পক্ষ যৌথ মহড়া, শিল্প সহযোগিতা, গবেষণা ও উন্নয়ন ক্ষেত্রে সহযোগিতা সহ সামরিক ক্ষেত্রে অগ্রগতির বিষয় নিয়ে পর্যালোচনা করে। প্রতিরক্ষা শিল্প সহযোগিতা বাড়ানোর জন্য যৌথ উদ্যোগের নতুন উপায়গুলি চিহ্নিত করা এবং পারস্পরিক স্বার্থের ক্ষেত্রগুলি নিয়ে পরীক্ষা চালানোর বিষয়ে সিদ্ধান্ত নেওয়া হয়েছে। এমনকি যৌথ মহড়ার সুযোগ বাড়ানো নিয়েও আলোচনা হয়েছে।
২০২৩ সালে পারস্পরিক সুবিধাজনক তারিখে ইউএই-তে পরবর্তী জেডিসিসি বৈঠক আয়োজনের বিষয়ে উভয় পক্ষ সম্মত হয়েছে। ইন্টিগ্রেটেড ডিফেন্স স্টাফের সদর দপ্তরে ইন্টিগ্রেটেড ডিফেন্স স্টাফ -এর ডেপুটি চিফ লেফ্টেন্যান্ট অতুল্য শোলাঙ্কির সঙ্গে সাক্ষাৎ করেন জেনারেল। ইউএই-র প্রতিনিধি দলটি ভারতীয় প্রতিরক্ষা ক্ষেত্রে যুক্ত শিল্প সংস্থাগুলির সঙ্গে মতবিনিময় এবং গাজিয়াবাদে ভারত ইলেক্ট্রনিক্স লিমিটেড পরিদর্শন করেছে।
CG/SS/NS
(Visitor Counter : 100
কেন্দ্রীয়মন্ত্রিসভা
বিদ্যুৎ ক্ষেত্রে পারস্পরিক স্বার্থ সংশ্লিষ্ট তথ্যের আদান-প্রদানের জন্য ভারত ও মার্কিন যুক্তরাষ্ট্রের মধ্যে স্বাক্ষরিত সমঝোতাপত্রে অনুমোদন কেন্দ্রীয় মন্ত্রিসভার
নয়াদিল্লী, ১৬ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কেন্দ্রীয় বিদ্যুৎ নিয়ামক আয়োগের, মার্কিন যুক্তরাষ্ট্রের ফেডারাল এনার্জি রেগুলেটরি কমিশনের সঙ্গে বিদ্যুৎ ক্ষেত্রে পারস্পরিক স্বার্থ সংশ্লিষ্ট বিভিন্ন তথ্য ও অভিজ্ঞতা আদান-প্রদানের জন্য সমঝোতাপত্র স্বাক্ষরের প্রস্তাবে অনুমোদন দেওয়া হয়েছে। এরফলে বিদ্যুতের বাজার এবং গ্রিডের ক্ষমতা বৃদ্ধির মতো কাজে নিয়ন্ত্রক ও নীতি নির্ধারণের কাঠামো তৈরিতে ওই সমঝোতাপত্র সহায়ক হবে।
এই সমঝোতাপত্রের ফলে যে বিষয়গুলি গুরুত্ব পাবে সেগুলি হল :
১) পারস্পরিক স্বার্থ সংশ্লিষ্ট বিদ্যুতের বিভিন্ন বিষয় চিহ্নিত করে সেগুলির বিষয়ে তথ্যের আদান-প্রদান ও নিয়ন্ত্রণের বিভিন্ন পন্থা পদ্ধতি নিয়ে আলোচনা হবে।
২) ভারতীয় সংস্থায় মার্কিন যুক্তরাষ্ট্রের এবং মার্কিন সংস্থায় ভারতীয় কমিশনার এবং কর্মচারীরা যাবেন এবং সংশ্লিষ্ট প্রতিষ্ঠানের কাজের ধারা সম্পর্কে তথ্য সংগ্রহ করবেন।
৩) সম্মেলন ও সফরের ব্যবস্থা করা হবে।
৪) পারস্পরিক স্বার্থ সংশ্লিষ্ট বিভিন্ন কর্মসূচি তৈরি করে নানা অনুষ্ঠানে অংশগ্রহণ।
৫) পারস্পরিক স্বার্থ সংশ্লিষ্ট বিভিন্ন বিষয়ে হাতেকলমে ধারণা পাওয়ার জন্য উদ্যোগ গ্রহণ, যাতে ব্যবস্থাপনা অথবা কারিগরি ক্ষেত্রে আধিকারিকরা সংশ্লিষ্ট প্রতিষ্ঠানের বিষয়ে ধারণা পান।
প্রধানমন্ত্রীরদপ্তর
সম্বৎসরী উপলক্ষে দেশবাসীকে শুভেচ্ছা ও অভিনন্দন প্রধানমন্ত্রীর
নয়াদিল্লি, ৩১ আগস্ট, ২০২২
সম্বৎসরী উপলক্ষে দেশবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। এক ট্যুইট বার্তার মাধ্যমে অভিনন্দন জানিয়ে তিনি বলেছেন:
‘মিচ্ছামি দুক্কাদম!
সম্বৎসরীর দিনটি হল সকলের প্রতি ক্ষমা প্রদর্শনের দিন। কারোর বিরুদ্ধেই যেন কোনরকম বিদ্বেষ না থাকে। সর্বদা দয়া ও সৌভ্রাতৃত্বই বিরাজ করুক।’
PG/SKD/NS
(
প্রধানমন্ত্রীরদপ্তর
মহিলাদের বক্সিং বিশ্ব চ্যাম্পিয়ানশিপে স্বর্ণপদক জেতায় নীতু ঘ্যাঙ্ঘাসকে অভিনন্দন প্রধানমন্ত্রীর
নয়াদিল্লি, ২৫ মার্চ, ২০২৩
মহিলাদের বক্সিং বিশ্ব চ্যাম্পিয়ানশিপে স্বর্ণপদক জেতায় নীতু ঘ্যাঙ্ঘাসকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রী ট্যুইটে বলেছেন;
“মহিলাদের বক্সিং বিশ্ব চ্যাম্পিয়ানশিপে মর্যাদাপূর্ণ স্বর্ণপদক জয়ে @NituGhanghas333-কে অভিনন্দন। তাঁর এই উল্লেখযোগ্য কীর্তিতে উচ্ছ্বসিত ভারত।”
PG/AB/NS
(
অর্থমন্ত্রক
২০২০-২১এ পুষ্টি সম্পর্কিত কর্মসূচিগুলিতে ৩৫ হাজার ৬০০ কোটি টাকা বরাদ্দ
মহিলাদের জন্য কর্মসূচিতে বরাদ্দ ২৮ হাজার ৬০০ কোটি টাকা
তপশীলি জাতি ও অন্যান্য পিছিয়ে পড়া শ্রেণীর কল্যাণে ৮৫ হাজার কোটি টাকা বরাদ্দ
তপশীলি উপজাতির কল্যাণ খাতে ৫৩ হাজার ৭০০ কোটি টাকা
প্রবীণ নাগরিক ও দিব্যাঙ্গদের কল্যাণে ৯ হাজার ৫০০ কোটি টাকা
নয়াদিল্লি, ০১ ফেব্রুয়ারী, ২০২০
মহিলা ও শিশু এবং সামাজিক কল্যাণে নজর দিয়ে অর্থমন্ত্রী নির্মলা সীতারমন বেশ কয়েকটি বড় পরিকল্পনা ঘোষণা করেছেন।
মহিলা ও শিশু
অর্থমন্ত্রী বলেন, ‘বেটি বাঁচাও বেটি পড়াও’ কর্মসূচির অত্যন্ত ইতিবাচক ফল মিলেছে। শিক্ষার সব স্তরেই মেয়েদের ভর্তির হার এখন ছেলেদের চেয়ে বেশি। প্রাথমিক স্তরে মেয়েদের ভর্তির হার ৯৪.৩২ শতাংশ, সেখানে ছেলেদের এই হার ৮৯.২৮ শতাংশ। মাধ্যমিক এবং উচ্চমাধ্যমিক স্তরেও এই ধারা লক্ষ্য করা গেছে।
স্বাস্হ্যের এক গুরুত্বপূর্ণ উপাদান হিসেবে পুষ্টির ওপর গুরুত্ব দিয়ে অর্থমন্ত্রী ২০২০-২১ সালে পুষ্টি সম্পর্কিত কর্মসূচি বাবদ বরাদ্দ করেছেন ৩৫ হাজার ৬০০ কোটি টাকা। শিশু , কিশোরী, গর্ভবতী নারী এবং স্তন্যদাত্রী মায়েদের পুষ্টির মান বাড়ানোর জন্য তিনি ২০১৭-১৮ সালে সূচিত পোষণ অভিযানের উল্লেখ করেন। অর্থমন্ত্রী বলেছেন, ১০ কোটির বেশি পরিবারে পুষ্টির মান সম্পর্কিত তথ্য আপলোডের জন্য ৬ লক্ষের বেশি অঙ্গনওয়ারি কর্মীকে স্মার্ট ফোন দেওয়া হয়েছে। অর্থমন্ত্রী তাঁর বাজেট ভাষণে ভারতের উন্নতি, উচ্চশিক্ষা এবং জীবিকায় মেয়েদের সামনে নতুন নতুন সুযোগ খুলে যাওয়ার কথা উল্লেখ করে বলেন, মেয়েদের মা হওয়ার বয়েসের ইস্যুটি নতুন ভাবে ভেবে দেখা দরকার। তিনি এজন্য একটি বিশেষ কর্মীগোষ্ঠী গড়ার পরিকল্পনা করেছেন। এই গোষ্ঠী ৬ মাসের মধ্যে তার সুপারিশ পেশ করবে।
নারী কল্যাণে সরকারের নিরবচ্ছিন্ন অঙ্গীকারের কথা মনে করিয়ে দিয়ে, অর্থমন্ত্রী মহিলাদের জন্য নির্দিষ্ট কর্মসূচিগুলি বাবদ বরাদ্দ করেছেন প্রায় ২৮ হাজার ৬০০ কোটি টাকা।
সমাজ কল্যাণ
হাতে মল সাফাইয়ের ইস্যুটির প্রসঙ্গে অর্থমন্ত্রী বলেন, সরকার পয়ঃপ্রণালী বা সেপটিক ট্যাঙ্কের ময়লা হাতে সাফাই করা বন্ধ করতে প্রতিশ্রুতিবদ্ধ। আবাসন এবং শহর বিষয়ক মন্ত্রক এ ব্যাপারে উপযুক্ত প্রযুক্তি চিহ্নিত করেছে। মন্ত্রক এইসব প্রযুক্তি গ্রহণের জন্য পুর প্রতিষ্ঠানগুলির সঙ্গে একযোগে কাজ করছে।
তপশীলি জাতি এবং অন্যান্য পিছিয়ে পড়া শ্রেণীর কল্যাণের জন্য ২০২০-২১ সালের বাজেটে প্রায় ৮৫ হাজার কোটি টাকার সংস্হান রেখেছেন।
বাজেট প্রস্তাবে শ্রীমতী সীতারমন ২০২০-২১ সালে তপশীলি উপজাতি উন্নয়ন এবং কল্যাণে বরাদ্দ করেছেন ৫৩ হাজার ৭০০ কোটি টাকা।
এছাড়া, প্রবীণ নাগরিক এবং দিব্যাঙ্গদের সমস্যাদি মাথায় রেখে, অর্থমন্ত্রী ২০২০-২১ সালের বাজেটে বরাদ্দ বাড়িয়েছেন ৯ হাজার ৫০০ কোটি টাকার মতো।
CG/SM/NS
(Visitor Counter : 89
প্রধানমন্ত্রীরদপ্তর
বীর সাভারকারের জন্মজয়ন্তীতে প্রধানমন্ত্রীর শ্রদ্ধার্ঘ
নতুনদিল্লি, ২৮শে মে, ২০২২
প্রধানমন্ত্রী শ্রী নরেন্দ্র মোদী বীর সাভারকারের জন্মজয়ন্তীতে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “ভারতী মাতার কর্মযোগী, সুপুত্র বীর সাভারকারকে তাঁর জন্মজয়ন্তীতে বিনম্র শ্রদ্ধাঞ্জলী নিবেদন করি।“
CG/CB/
(
উপ-রাষ্ট্রপতিরসচিবালয়
বাদল অধিবেশনের প্রাক্কালে রাজ্যসভার চেয়ারম্যান সুষ্ঠুভাবে সভা পরিচালনার জন্য পরীক্ষামূলক অধিবেশন চালনা করেছেন
নতুন দিল্লি, ৯ সেপ্টেম্বর, ২০২০
রাজ্য সভার চেয়ারম্যান এম. ভেঙ্কাইয়া নাইডু সংসদের বাদল অধিবেশনের প্রাক্কালে বিশেষ ব্যবস্থাপনার জন্য আজ পুরো পরিস্থিতি পর্যালোচনা করেছেন। সোমবার ১৪ই সেপ্টেম্বর থেকে এই অধিবেশন শুরু হবে।
এর জন্য আজ একটি পরীক্ষামূলক অধিবেশন পরিচালনা করা হয়। যেখানে চেয়ারম্যান তাঁর নির্দিষ্ট চেয়ারে বসেছিলেন। সদনের চারটি গ্যালারি এবং চেম্বারে সচিবালয়ের কর্মীরা শারীরিক দূরত্ব বজায় রেখেন বসেন। লোকসভার চেম্বারটিকেও এক্ষেত্রে ব্যবহার করা হয়েছে, কারণ আগামী অধিবেশনে লোকসভার চেম্বারটিও রাজ্যসভার সঙ্গে ব্যবহার করা হবে।
একটি চেম্বার থেকে সদনে ঠিকমতো শব্দ এবং ভিডিও সিগনাল যাচ্ছে কি না সে বিষয়ে পুঙ্খানুপুঙ্খভাবে পরীক্ষানিরীক্ষা করা হয়েছে। দেখা গেছে সব কিছুই ঠিকঠাক কাজ করেছে। লোকসভার চেম্বারে যাঁরা বসে ছিলেন তাঁরা আলোচনায় অংশ নিতে পেরেছেন। পুরো প্রক্রিয়ায় নমুনা ভোটিং-এরও ব্যবস্থা করা হয়েছিল। চেয়ারম্যান শ্রী নাইডু সব কিছু খতিয়ে দেখে সন্তোষ প্রকাশ করেছেন।
তিনি সচিবালয়ের পদস্থ আধিকারিকদের পরামর্শ দিয়েছেন তাঁরা যেন কেন্দ্রীয় স্বরাষ্ট্রমন্ত্রক এবং স্বাস্থ্য ও পরিবার কল্যাণ মন্ত্রকের নীতি নির্দেশিকা মেনে চলেন। আসন্ন অধিবেশনে আধিকারিকরাও যাতে স্বাস্থ্য সংক্রান্ত নিয়মকানুন মেনে চলেন শ্রী নাইডু সে বিষয়েও নির্দেশ দিয়েছেন। আধিকারিকরা জানিয়েছেন গত দুদিন ধরে তাঁরা সমস্ত পরীক্ষা নিরীক্ষার কাজ করেছেন। কোথাও কোনো ফাঁক ফোকর থাকলে সচিবালয় সেটিকে চিহ্নিত করে ঠিক করে নেওয়ার চেষ্টা করেছে।
চেয়ারম্যান অন্ধ্রপ্রদেশ থেকে নব নির্বাচিত সদস্য শ্রী পরিমল নাথওয়ানি-কে শপথ বাক্য পাঠ করিয়েছেন। নব নির্বাচিত সদস্যদের মধ্যে যাঁরা ২২শে জুলাই শপথ নেন নি তাঁদের অধিবেশনের প্রথম দিন অর্থাৎ ১৪ তারিখ শপথ নিতে তিনি অনুরোধ করেছেন।
(CG/CB/SKD
প্রধানমন্ত্রীরদপ্তর
‘প্রগতি’র মাধ্যমে প্রধানমন্ত্রীর আলাপচারিতা
নয়াদিল্লি, ২৮ জুন, ২০১৮
প্রধানমন্ত্রী শ্রী নরেন্দ্র মোদী, আজ সক্রিয় প্রশাসন ও সময়োচিত রূপায়ণের জন্য তথ্যপ্রযুক্তি ভিত্তিক মাল্টিনোডাল মঞ্চ, ‘প্রগতি’র মাধ্যমে ২৭তম আলাপচারিতায় পৌরহিত্য করেন।
এর আগের ২৬টি প্রগতি বৈঠকে ১১ লক্ষ কোটি টাকার মোট বিনিয়োগের বিভিন্ন প্রকল্প নিয়ে পর্যালোচনা হয়েছে। বিভিন্ন ক্ষেত্রের জন অভিযোগ নিষ্পত্তির বিষয়েও পর্যালোচনা হয়।
আজকের ২৭তম বৈঠকে প্রধানমন্ত্রী রেল, সড়ক ও শক্তি ক্ষেত্রে আট-টি পরিকাঠামো প্রকল্পের কাজের অগ্রগতি পর্যালোচনা করেন। এই প্রকল্পগুলি বিহার, ঝাড়খন্ড, ছত্তিশগড়, মধ্যপ্রদেশ, হিমাচলপ্রদেশ, উত্তরপ্রদেশ, উত্তরাখন্ড, মহারাষ্ট্র, ওড়িষা, চন্ডীগড়, অন্ধ্রপ্রদেশ, দিল্লী, গুজরাট, রাজস্হান, পশ্চিমবঙ্গ, সিকিম ও অরুনাচলপ্রদেশে রূপায়িত হচ্ছে।
এছাড়াও প্রধানমন্ত্রী বর্তমানে চালু জেলা/রেফারেল হাসপাতালগুলির সঙ্গে যুক্ত নতুন মেডিকেল কলেজ স্হাপনের কাজও পর্যালোচনা করেন। কেন্দ্রীয় সরকার স্বাস্হ্য ক্ষেত্রে বিভিন্ন ধরনের উদ্যোগ নিচ্ছে, একথা উল্লেখ করে। প্রধানমন্ত্রী দ্রুত স্বাস্হ্য পরিকাঠামোর উন্নয়নের আহ্বান জানান।
প্রধানমন্ত্রী বলেন, ২০১৮’র ১৪ এপ্রিল থেকে ৫ মে পর্যন্ত চলা গ্রাম স্বরাজ অভিযানে দেশের ১৬০০০ হাজারের বেশি গ্রামে কেন্দ্রীয় সরকারের সাতটি প্রধান কর্মসূচি রূপায়ণে বিপুল সাফল্য অর্জিত হয়েছে। তিনি বলেন, দেশের উন্নয়নকামী জেলাগুলির ৪০০০০-এর বেশি গ্রামে, গ্রাম স্বরাজ অভিযানের দ্বিতীয় পর্যায়ের কাজ চলছে। তিনি এই কাজের সঙ্গে যুক্ত সমস্ত কেন্দ্রীয় ও রাজ্য সরকারের আধিকারিকদের ১৫ অগাস্টের মধ্যে সম্ভাব্য সর্বশ্রেষ্ঠ ফলাফল অর্জনের লক্ষে কাজ করার আহ্বান জানান।
প্রধানমন্ত্রী সৌভাগ্য যোজনায় কাজের অগ্রগতির প্রশংসা করেন। তিনি বলেন, নির্ধারিত সময়সীমার মধ্যে ৪ কোটি পরিবারকে বিদ্যুৎ সংযোগ প্রদানের উচ্চাকাঙ্খী লক্ষপূরণে সর্বতোভাবে চেষ্টা চালিয়ে যেতে হবে।
SSS/PB/NS/…
(Visitor Counter : 33